paragraph_text: Ustavom iz 1994., općina je bila određena kao jedini oblik samouprave. Amandmanom iz 1996., među oblicima lokalne samouprave navedeni su općina i grad. Dodatnim amandmanom od 1997., posebno je uređen status Grada Sarajeva kao glavnog grada i Grada Mostara. Na snazi je između 1995. i 2006. bio Zakon o lokalnoj samoupravi Federacije BiH. Zakone o lokalnoj samoupravi usvojile su i županije,<ref>Mujakić, 2010., str. 1048. dok je Federacija BiH usvojila novi Zakon o principima lokalne samouprave.<ref>Mujakić, 2010., str. 1049. Novim zakonskim promjenama prihvaćeno je moderno shvaćanje lokalne samouprave kao prava lokalnih tijela da upravljaju dijelom lokalnih poslova u interesu lokalnog stanovništva; u monotipnu strukturu, pored općine, uveden je i grad kao jedinica lokalne samouprave; proširene su nadležnosti općine; i promijenjen je način izbora načelnika, koji se od usvajanja novog zakona bira neposredno, a ne posredno putem općinskog vijeća.